ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วยหลักเกณฑ์คุณสมบัติ และวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกรพ.ศ. ๒๕๕๔ โดยที่เป็นการสมควรกำหนดหลักเกณฑ์ คุณสมบัติและวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกรอาศัยอำนาจตามความในมาตรา ๑๔ วรรคสอง และมาตรา ๒๙แห่งพระราชบัญญัติกองทุนสงเคราะห์เกษตรกร พ.ศ. ๒๕๕๔รัฐมนตรีว่าการกระทรวงเกษตรและสหกรณ์ โดยความเห็นชอบของคณะรัฐมนตรีจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกระทรวงเกษตรและสหกรณ์ ว่าด้วยหลักเกณฑ์ คุณสมบัติและวิธีการในการแต่งตั้งกรรมการผู้ทรงคุณวุฒิในคณะกรรมการสงเคราะห์เกษตรกร พ.ศ.๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กรรมการผู้ทรงคุณวุฒิ หมายความว่ากรรมการผู้ทรงคุณวุฒิในคณะกรรมการสงเคราะห์เกษตรกรคณะกรรมการคัดเลือก หมายความว่าคณะกรรมการคัดเลือกกรรมการผู้ทรงคุณวุฒิตามระเบียบนี้สาขาอาชีพ หมายความว่าประเภทหรือด้านของการประกอบเกษตรกรรมตามมาตรา ๔ แห่งพระราชบัญญัติกองทุนสงเคราะห์เกษตรกรพ.ศ. ๒๕๕๔ผู้มีหน้าที่คัดสรร หมายความว่าหน่วยงานหรือคณะกรรมการที่ทำหน้าที่คัดสรรตามระเบียบนี้ข้อ ๔ กรรมการผู้ทรงคุณวุฒิต้องมีคุณสมบัติดังต่อไปนี้(๑) มีสัญชาติไทย(๒) มีอายุไม่ต่ำกว่ายี่สิบห้าปีบริบูรณ์(๓) เป็นเกษตรกร หรือเป็นผู้แทนองค์กรเกษตรกรที่ตนเป็นสมาชิก(๔) มีความรู้หรือประสบการณ์ด้านเกษตรกรรม(๕) ไม่เป็นบุคคลล้มละลายหรือเคยเป็นบุคคลล้มละลายทุจริต(๖) ไม่เป็นผู้บริหารหรือพนักงานของรัฐวิสาหกิจ(๗) ไม่เป็นข้าราชการ พนักงาน หรือลูกจ้างซึ่งมีตำแหน่งหรือเงินเดือนประจำของราชการส่วนกลาง ราชการส่วนภูมิภาคราชการส่วนท้องถิ่น หรือหน่วยงานอื่นของรัฐ(๘) ไม่เป็นผู้ดำรงตำแหน่งทางการเมือง กรรมการบริหารพรรคการเมืองหรือเจ้าหน้าที่ของพรรคการเมือง(๙) ไม่เคยถูกไล่ออก ปลดออก หรือให้ออกจากราชการ หน่วยงานของรัฐรัฐวิสาหกิจ หรือหน่วยงานเอกชน เพราะทุจริตต่อหน้าที่ข้อ ๕ ในการคัดสรรและคัดเลือกกรรมการผู้ทรงคุณวุฒิให้คำนึงถึงการกระจายตามภูมิภาค สาขาอาชีพ และการมีส่วนร่วมของชายและหญิงโดยให้แต่งตั้งจากผู้แทนสหกรณ์การเกษตร ผู้แทนสหกรณ์นิคม ผู้แทนสหกรณ์ประมงผู้แทนชุมนุมสหกรณ์ ผู้แทนกลุ่มเกษตรกรผู้แทนวิสาหกิจชุมชนในคณะกรรมการส่งเสริมวิสาหกิจชุมชนผู้แทนเกษตรกรในคณะกรรมการกองทุนฟื้นฟูและพัฒนาเกษตรกร เกษตรกรด้านพืชเกษตรกรด้านสัตว์ และเกษตรกรด้านการประมง จำนวนประเภทละหนึ่งคนข้อ ๖ ให้มีคณะกรรมการคัดเลือกคณะหนึ่งประกอบด้วย ปลัดกระทรวงเกษตรและสหกรณ์ เป็นประธานกรรมการ ปลัดกระทรวงพาณิชย์ เป็นรองประธานกรรมการปลัดกระทรวงการคลัง ปลัดกระทรวงมหาดไทย ปลัดกระทรวงอุตสาหกรรมเลขาธิการคณะกรรมการพัฒนาการเศรษฐกิจและสังคมแห่งชาติ ผู้อำนวยการสำนักงบประมาณอธิบดีกรมการค้าต่างประเทศ อธิบดีกรมการค้าภายใน อธิบดีกรมบัญชีกลางอธิบดีกรมส่งเสริมการเกษตร อธิบดีกรมส่งเสริมสหกรณ์ ผู้จัดการธนาคารเพื่อการเกษตรและสหกรณ์การเกษตรเป็นกรรมการและผู้อำนวยการสำนักบริหารกองทุนเพื่อช่วยเหลือเกษตรกรและรับเรื่องร้องเรียนสำนักงานปลัดกระทรวงเกษตรและสหกรณ์ เป็นเลขานุการข้อ ๗ ให้คณะกรรมการคัดเลือกมีอำนาจหน้าที่ดังต่อไปนี้(๑) พิจารณาคัดเลือกผู้ที่ได้รับการคัดสรรให้เหลือจำนวนประเภทละสองคนแล้วนำเสนอรัฐมนตรีว่าการกระทรวงเกษตรและสหกรณ์เพื่อพิจารณาตามข้อ๑๒ ต่อไป(๒) ติดต่อประสานงานกับส่วนราชการหรือหน่วยงานที่เกี่ยวข้องรวมทั้งเชิญเจ้าหน้าที่ของส่วนราชการหรือหน่วยงานที่เกี่ยวข้องมาเพื่อให้ข้อมูลหรือเพื่อช่วยเหลือการปฏิบัติงานของคณะกรรมการคัดเลือกได้ตามสมควรข้อ ๘ เมื่อมีกรณีที่ต้องสรรหากรรมการผู้ทรงคุณวุฒิให้สำนักงานปลัดกระทรวงเกษตรและสหกรณ์จัดทำประกาศรับสมัครเกษตรกรและผู้แทนองค์กรเกษตรกรเพื่อเข้ารับการคัดสรรและคัดเลือกเป็นกรรมการผู้ทรงคุณวุฒิพร้อมทั้งทำการประชาสัมพันธ์ให้ทราบเป็นการทั่วไป และประสานให้ผู้มีหน้าที่คัดสรรและคณะกรรมการคัดเลือกทราบเพื่อดำเนินการต่อไปประกาศรับสมัครตามวรรคหนึ่งอย่างน้อยต้องมีรายละเอียดเกี่ยวกับคุณสมบัติอำนาจหน้าที่ของกรรมการผู้ทรงคุณวุฒิ วันและเวลาทำการรับสมัคร และสถานที่รับสมัครใบสมัครเข้ารับการคัดสรรและคัดเลือกและการรับรองคุณสมบัติของผู้สมัครให้เป็นไปตามแบบที่สำนักงานปลัดกระทรวงเกษตรและสหกรณ์กำหนดข้อ ๙ ให้กรมส่งเสริมสหกรณ์คณะกรรมการกลางกลุ่มเกษตรกรแห่งประเทศไทย สำนักงานกองทุนฟื้นฟูและพัฒนาเกษตรกรกรมส่งเสริมการเกษตร กรมปศุสัตว์ และกรมประมง ดำเนินการรับสมัครผู้แทนองค์กรเกษตรกรและเกษตรกรตามที่กำหนดไว้ในประกาศตามข้อ ๘ในกรณีที่ประกาศตามข้อ ๘ กำหนดให้ดำเนินการรับสมัครในระดับจังหวัดให้หน่วยงานที่เกี่ยวข้องจัดส่งประกาศและใบสมัครให้หน่วยงานในสังกัดระดับจังหวัดทราบและดำเนินการรับสมัครผู้แทนองค์กรเกษตรกรและเกษตรกรตามที่กำหนดไว้ในประกาศตามข้อ ๘แล้วส่งใบสมัครและเอกสารที่เกี่ยวข้องให้หน่วยงานต้นสังกัดดำเนินการต่อไปข้อ ๑๐ ในการคัดสรรให้ดำเนินการดังนี้(๑) ให้กรมส่งเสริมสหกรณ์เป็นผู้มีหน้าที่คัดสรรผู้สมัครจากผู้แทนสหกรณ์การเกษตรผู้แทนสหกรณ์ประมง และผู้แทนสหกรณ์นิคม จำนวนประเภทละห้าคนและคัดสรรจากผู้แทนชุมนุมสหกรณ์การเกษตร ผู้แทนชุมนุมสหกรณ์ประมงหรือผู้แทนชุมนุมสหกรณ์นิคม จำนวนห้าคน(๒)ให้คณะกรรมการกลางกลุ่มเกษตรกรแห่งประเทศไทยเป็นผู้มีหน้าที่คัดสรรผู้สมัครจากผู้แทนกลุ่มเกษตรกรจำนวนห้าคน(๓)ให้สำนักงานกองทุนฟื้นฟูและพัฒนาเกษตรกรเป็นผู้มีหน้าที่คัดสรรผู้สมัครจากผู้แทนเกษตรกรในคณะกรรมการกองทุนฟื้นฟูและพัฒนาเกษตรกรจำนวนห้าคน(๔)ให้กรมส่งเสริมการเกษตรเป็นผู้มีหน้าที่คัดสรรผู้สมัครจากกรรมการผู้แทนวิสาหกิจชุมชนในคณะกรรมการส่งเสริมวิสาหกิจชุมชนจำนวนห้าคน และคัดสรรผู้สมัครจากเกษตรกรด้านพืช จำนวนห้าคน(๕)ให้กรมปศุสัตว์เป็นผู้มีหน้าที่คัดสรรผู้สมัครจากเกษตรกรด้านสัตว์ จำนวนห้าคน(๖)ให้กรมประมงเป็นผู้มีหน้าที่คัดสรรผู้สมัครจากเกษตรกรด้านการประมง จำนวนห้าคนให้ผู้มีหน้าที่คัดสรรตามวรรคหนึ่งกำหนดหลักเกณฑ์และวิธีการคัดสรรผู้สมัครได้ตามที่เห็นสมควรแต่ทั้งนี้ต้องไม่ขัดหรือแย้งกับระเบียบนี้เมื่อได้ดำเนินการคัดสรรเสร็จแล้ว ให้ส่งรายชื่อผู้ได้รับการคัดสรรพร้อมใบสมัครและเอกสารที่เกี่ยวข้องให้สำนักงานปลัดกระทรวงเกษตรและสหกรณ์ข้อ ๑๑ เมื่อสำนักงานปลัดกระทรวงเกษตรและสหกรณ์ได้รับรายชื่อผู้ได้รับการคัดสรรพร้อมใบสมัครและเอกสารที่เกี่ยวข้องแล้วให้นำเสนอคณะกรรมการคัดเลือกเพื่อพิจารณาคัดเลือกต่อไปข้อ ๑๒ เมื่อรัฐมนตรีว่าการกระทรวงเกษตรและสหกรณ์ได้รับรายชื่อผู้ที่สมควรได้รับการแต่งตั้งเป็นกรรมการผู้ทรงคุณวุฒิจากคณะกรรมการคัดเลือกแล้วให้รัฐมนตรีว่าการกระทรวงเกษตรและสหกรณ์พิจารณาเลือกผู้ที่เห็นว่าเหมาะสมจำนวนประเภทละหนึ่งคนและแต่งตั้งให้เป็นกรรมการผู้ทรงคุณวุฒิในคณะกรรมการสงเคราะห์เกษตรกรข้อ ๑๓ ในกรณีที่กรรมการผู้ทรงคุณวุฒิพ้นจากตำแหน่งก่อนวาระและจะต้องแต่งตั้งกรรมการผู้ทรงคุณวุฒิแทนตำแหน่งที่ว่างให้นำวิธีการคัดสรรและคัดเลือกที่กำหนดไว้ในระเบียบนี้มาใช้บังคับกับการคัดสรรและคัดเลือกแทนตำแหน่งที่ว่างนั้นโดยอนุโลมข้อ ๑๔ ให้รัฐมนตรีว่าการกระทรวงเกษตรและสหกรณ์รักษาการตามระเบียบนี้ในกรณีที่มีปัญหาในการปฏิบัติตามระเบียบนี้ให้รัฐมนตรีว่าการกระทรวงเกษตรและสหกรณ์เป็นผู้วินิจฉัยคำวินิจฉัยนั้นให้เป็นที่สุดประกาศณ วันที่ ๓ สิงหาคม พ.ศ. ๒๕๕๔ธีระ วงศ์สมุทรรัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๑๔ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๖ ง/หน้า ๑/๒๕ สิงหาคม ๒๕๕๔